Source: https://www.riigiteataja.ee/akt/429122011019?leiaKehtiv
Timestamp: 2018-05-23 10:53:31+00:00

Document:
Noorte tervishoiutöötajate õppelaenu tagasimakse toetamise kord – Riigi Teataja
Noorte tervishoiutöötajate õppelaenu tagasimakse toetamise kord
Noorte tervishoiutöötajate õppelaenu tagasimakse toetamise kord - sisukord
§ 4 Avalduse esitamine
§ 5 Avalduse lahendamine
RT IV, 29.03.2016, 256
Vastu võetud 29.06.2005 nr 27
RT IV, 29.12.2011, 19
jõustumine 04.07.2005
Määrus kehtestatakse kohaliku omavalitsuse korralduse seaduse § 22 lõike 1 punkti 5, tervishoiuteenuste korraldamise seaduse § 53 ja sotsiaalhoolekande seaduse § 14 lõike 1 alusel.
(1) Noorte tervishoiutöötajate õppelaenu tagasimakse toetamise kord sätestab kohaliku omavalitsuse korralduse seaduse ja sotsiaalhoolekande seaduse alusel Pärnu linnaeelarvest sihtasutuses Pärnu Haigla töötavatele tervishoiutöötajatele riigi poolt tagatud õppelaenu tagasimakse osalise toetuse (edaspidi toetus) tingimused ja korra.
(2) Toetuse andmise eesmärgiks on soodustada noorte, kvalifitseeritud erialaspetsialistide tulekut sihtasutusse Pärnu Haigla linnaelanikele kvaliteetse eriarstiabi kättesaadavuse tagamiseks.
Käesoleva määruse tähenduses ontervishoiutöötaja arst, õde ja ämmaemand, kes osutab ambulatoorset või statsionaarset eriarsti- ja õendusabi.
§ 4. Avalduse esitamine
(1) Toetuse taotlemise aluseks on avaldus, mille tervishoiutöötaja esitab linnavalitsusele iga aasta 01. augustiks koos õppelaenu lepingu ja maksegraafiku koopiaga ning tõendiga sihtasutuses Pärnu Haigla töötamise kohta.
(2) Avalduses näidatakse ära õppeasutuse lõpetamise aasta, sihtasutusse Pärnu Haigla tööleasumise aeg, ametikoht ja arvelduskonto number, kuhu toetus kanda.
(3) Sihtasutus Pärnu Haigla esitab linnavalitsusele informatsiooni toetusele õigust omava tervishoiutöötaja õppelaenu tagasimakse tähtaja kulgemise peatumise või töölt vabastamise kohta 5 tööpäeva jooksul.
§ 5. Avalduse lahendamine
(1) Linnaarst vaatab avaldused läbi ühe kuu jooksul ja esitab avaldused linnavalitsusele koos arvamusega avalduse rahuldamise kohta.
(2) Dokumentides puuduste esinemise korral teatab linnaarst sellest avaldajale ning annab puuduste kõrvaldamiseks aega 10 päeva. Kui avaldaja ei kõrvalda tähtaja jooksul puudusi, tagastatakse talle esitatud dokumendid ja menetlus toetuse määramiseks lõpetatakse.
Toetuse määramise otsustab linnavalitsus oma korraldusega volikogu poolt kinnitatud eelarve piires hiljemalt ühe kuu jooksul pärast avalduste saamist.
Määrus jõustub 04. juulil 2005.

References: § 4

§ 5
 § 22
 § 53
 § 14

§ 4

§ 5